b'\n_START_ARTICLE_\nMarius Conkan\n_START_SECTION_\nBiografie\n_START_PARAGRAPH_\nS-a n\xc4\x83scut \xc8\x99i a copil\xc4\x83rit \xc3\xaen localitatea Rodna, din jude\xc8\x9bul Bistri\xc8\x9ba-N\xc4\x83s\xc4\x83ud. \xc3\x8en prezent este doctorand al Facult\xc4\x83\xc8\x9bii de Litere din Cluj, cu o tez\xc4\x83 despre lumi alternative. A publicat poezie, studii literare \xc8\x99i cronici \xc3\xaen revistele "Steaua", "Echinox","Poesis International", "Tiuk", "Tomis", "Exquisite Corpse" (revist\xc4\x83 editat\xc4\x83 de Andrei Codrescu), precum \xc8\x99i pe LiterNet. A fost redactor al revistei Echinox. A debutat editorial \xc3\xaen aprilie 2009, cu volumul Soporia, ap\xc4\x83rut la editura Vinea. \xc3\x8en 22 decembrie 2009 i s-a acordat premiul pentru debut \xc3\xaen poezie al revistei "Mi\xc8\x99carea literar\xc4\x83". A fost nominalizat la Premiul Na\xc8\x9bional de Poezie "Mihai Eminescu", Opera Prima, 2010. \xc3\x8en 23 mai 2010 i s-a decernat Premiul Na\xc8\x9bional "Tudor Arghezi", pentru Opera Prima.\n_START_SECTION_\nVolume publicate\n_START_PARAGRAPH_\nSoporia, editura Vinea, Bucure\xc8\x99ti, 2009._NEWLINE_\xc8\x9ainutul Cel\xc4\x83lalt, poem-roman, scris \xc3\xaen colaborare cu Ruxandra Cesereanu, editura Cartea Rom\xc3\xa2neasc\xc4\x83, 2011._NEWLINE_Extazul Sf\xc3\xa2ntului Markon, editura Tracus Arte, Bucure\xc8\x99ti, 2012.\n_START_SECTION_\nAntologii\n_START_PARAGRAPH_\n- a publicat studiul Analepse \xc8\x99i prolepse privind second life, \xc3\xaen antologia De la fictiv la real. Imaginea, imaginarul, imagologia, coordonat\xc4\x83 de Andi Mihalache \xc8\x99i Silvia Marin-Barutcieff, editura Universit\xc4\x83\xc8\x9bii "Alexandru Ioan Cuza", Ia\xc8\x99i, 2010._NEWLINE_- poezii \xc3\xaen antologia The Vanishing Point that Wistles, Talisman House, 2012.\n_START_SECTION_\nReferin\xc8\x9be critice\n_START_PARAGRAPH_\n"Cine \xc3\xae\xc8\x99i poate \xc3\xaenchipui un ospiciu fictiv, populat cu personajele chinuite ale lui Egon Schiele, adaptate la vremurile noastre (adic\xc4\x83 la \xc3\xaenceputul de mileniu trei), are \xc3\xaen fa\xc8\x9b\xc4\x83 aceast\xc4\x83 carte-lume, soporia, scris\xc4\x83 de Marius Conkan. Un microcosm care con\xc8\x9bine spaime, ghemuiri, r\xc4\x83suciri spasmodice \xc8\x99i fantasme, mig\xc4\x83lite fiecare \xc3\xaen cotloanele \xc8\x99i sipetele lor. soporia este violent\xc4\x83, dar violen\xc8\x9ba ei este r\xc3\xa2vnit\xc4\x83 a fi cathartic\xc4\x83. Tocmai de aceea nuan\xc8\x9bele psihanalitice ale acestei c\xc4\x83r\xc8\x9bi-lume sunt f\xc4\x83cute s\xc4\x83 limpezeasc\xc4\x83 substraturile de fric\xc4\x83, suferin\xc8\x9b\xc4\x83 \xc8\x99i oroare care zac \xc3\xaen noi to\xc8\x9bi, f\xc4\x83pturi umane supuse unei condi\xc8\x9bii adesea impuse \xc8\x99i neasumate \xc3\xaentru totul. Poemele acestei c\xc4\x83r\xc8\x9bi sunt, metaforic \xc8\x99i simbolic vorbind, ni\xc8\x99te c\xc4\x83m\xc4\x83\xc8\x99i de for\xc8\x9b\xc4\x83 care pot fi \xc3\xaembr\xc4\x83cate sau nu: esen\xc8\x9bial este faptul c\xc4\x83 ele au fost croite, cusute \xc8\x99i descusute de un poet vizionar care \xc8\x99tie ce vrea de la sine \xc8\x99i de la cititorii s\xc4\x83i. "Delirul" lui este mo\xc8\x99tenit de la \xc3\xaentuneca\xc8\x9bii poe\xc8\x9bi ai secolelor trecute, dar, \xc3\xaen acela\xc8\x99i timp, este personalizat printr-o sensibilitate hipertrofiat\xc4\x83 aparte." (Ruxandra Cesereanu)._NEWLINE_"...din acest \xe2\x80\x9eospiciu fictiv\xe2\x80\x9d, continuat \xc8\x99i \xc3\xaen a treia sec\xc8\x9biune a c\xc4\x83r\xc8\x9bii \xe2\x80\x93 entry for death \xe2\x80\x93, se na\xc8\x99te un poet a c\xc4\x83rui carte de debut poate fi considerar\xc4\x83 una dintre cele mai bune ale \xc3\xaentregului val poetic n\xc4\x83scut, la noi, \xc3\xaen ultimii cinci ani." (Gellu Dorian, \xc3\xaen revista "Convorbiri literare", nr. 10/2009)._NEWLINE_"Fie c\xc4\x83 vorbe\xc8\x99te despre animalul-pereche, despre metrosexual, despre \xc3\xaent\xc3\xa2lnirea \xc3\xaensp\xc4\x83im\xc3\xa2nt\xc4\x83toare a celui care scrie alerg \xc3\xaen\xc4\x83untrul craniului meu cu craniul meu \xc3\xaen m\xc3\xa2n\xc4\x83 sau despre emopoezie, manechinul care pozeaz\xc4\x83 \xc3\xaen fa\xc8\x9ba rat\xc4\x83rii sau "patria noastr\xc4\x83" care se rezum\xc4\x83 la servilism prostitu\xc8\x9bie \xc8\x99i umilin\xc8\x9b\xc4\x83, Marius Conkan \xc3\xae\xc8\x99i construie\xc8\x99te o intrare rapid\xc4\x83, t\xc4\x83ioas\xc4\x83; iar acestea sunt \xc8\x99i un fel de facult\xc4\x83\xc8\x9bi ale poeziei sale instruite acid pentru supravie\xc8\x9buire." (Florin Balotescu, \xc3\xaen revista "Steaua", nr. 10-11/2009).'